**Masca**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Masca

...

Am văzut un clopotar,

Urcând într-o clopotniță,

Trăgea clopotul, arar,

Purtând pe gură botniță!

...

Clopotul vibra prelung,

Din limba lui de gheață,

Pentru morții ce ajung

În cer, cu măști pe față!

...

Venea parcă de sus din cer

Dangătu-i sinistru

Setat pentru cei ce pier

Pe cel mai trist registru!

...

În gropile ce se tot cască

Se-ngroapă morții lângă preot,

Se-aude murmurând o mască

Sub dangătul de clopot!